ຈະມີ ອ່າງລ້າງມື ທີ່ປະຢັດນໍ້າ ອອກມາໃຊ້ ໃນໂຄງການ ສຸຂະອະນາໄມ ຕ່າງໆ ໄວໆນີ້ 
ອົງການອັອກສ໌ແຟມ ຢາກເຫັນວ່າ ອ່າງລ້າງມືແບບມີຂາຄໍ້າ ໃຊ້ຄຽງຄູ່ກັນໄປ ກັບຫ້ອງສ້ວມ ທີ່ເຮັດດ້ວຍ ແຜ່ນປລາສຕິກໜາ ທີ່ພວກເຂົາເຈົ້າ ແຈກຢາຍໃຫ້ຄົນໃຊ້ນັ້ນ.
ການລ້າງມື ແມ່ນວິທີການທີ່ງ່າຍທີ່ສຸດວິທີນຶ່ງ ເພື່ອປ້ອງກັນພະຍາດບາງຢ່າງ ແຕ່ວ່າ ຢູ່ໃນຄ້າຍອົບພະຍົບ ແລະບ່ອນພັກເຊົາຊົ່ວຄາວຕ່າງໆ ການອໍານວຍເຮັດໃຫ້ຄົນມີຊ່ອງ ທາງເຂົ້າເຖິງສະບູ, ນໍ້າສະອາດ ແລະສຸຂະອະນາໄມ ອາດເຮັດໃຫ້ສິ້ນເປືອງແຫລ່ງ ຊັບພະຍາກອນຕ່າງໆໄດ້ ພວກເຈົ້າໜ້າທີ່ຢູ່ອົງການ ອັອກສ໌ແຟມ (Oxfam) ທີ່ເປັນ ອົງການສາກົນລະດັບໂລກເວົ້າວ່າ ພວກເຂົາເຈົ້າມີວິທີການແກ້ໄຂບັນຫາທີ່ອາດຈະພາ ໃຫ້ສາມາດຜ່ານຜ່າບັນຫາທ້າທາຍບ າງຢ່າງ ເຫລົ່ານັ້ນໄດ້ ນັກຂ່າວວີໂອເອ ເຟດ ລາ ປີດັສ (Faith Lapidus) ມີລາຍງານກ່ຽວກັບເລື້ອງນີ້ ຊຶ່ງບົວສະຫວັນຈະນໍາມາສະເໜີ ທ່ານໃນອັນດັບຕໍ່ໄປ ອົງການອັອກສ໌ແຟມ (Oxfam) ເມື່ອມໍ່ໆມານີ້ ໄດ້ສໍາເລັດການທົດລອງຢູ່ພາກສະໜາມ ໃນສູນອົບພະຍົບ ນູຕາ (Nduta) ຂອງປະເທດແທນຊາເນຍ ໃນການໃຊ້ອ່າງລ້າງມືແບບ ມີຂາຄໍ້າທີ່ມີການປະດິດສ້າງໃໝ່ທີ່ມີຄ່າໃຊ້ຈ່າຍໃນການຜະລິດຂ້ອນຂ້າງວ່າຖືກ ແລະສາ ມາດເຮັດໃຫ້ຄວາມສ່ຽງຕໍ່ການຕິດເຊື້ອພະຍາດຫລຸດລົງ ທ່ານ ຟອຍເຢັກເຄ ໂທລານີ (Foyeke Tolani) ທີ່ປຶກສາດ້ານການສົ່ງເສີມສາທາລະນະ ສຸກຂອງອົງການອັອກສ໌ແຟມ ໃຫ້ຄໍາເຫັນວ່າ ຢູ່ໃນສູນອົບພະຍົບຫລາຍໆແຫ່ງ ຊາວອົບພະຍົບແຂວນຖັງປລາສຕິກນ້ອຍໆ ທີ່ມີເຊືອກ ຈ່ອງໄວ້ແລະມີໄມ້ງັດທີ່ຢຽບເອົາເພື່ອປ່ອຍໃຫ້ສະບູ ແລະນໍ້າຢອດລົງມາໃສ່ມືຂອງເຂົາເຈົ້າ ແຕ່ກົງກັນຂ້າມ, ອ່າງລ້າງມືແບບມີຂາຄໍ້າຂອງອົງການອັອກສ໌ແຟມທີ່ບັນຈຸນໍ້າໄດ້ 30 ລິດ ແມ່ນໃຊ້ງ່າຍ ແລະບໍ່ເປືອງນໍ້າຫລາຍ ທ່ານ ແມັດທີວ ໄວທ໌ (Matthew White) ຜູ້ອອກແບບອ່າງລ້າງມືແບບມີຂາຄໍ້າເວົ້າວ່າ ມັນປະກອບເຂົ້າກັນໄດ້ງ່າຍອີກດ້ວຍ ມັນຕັ້ງຢູ່ເທິງບ່ອນວາງເຕົ້ານໍ້າທີ່ມີສາມຂາ ແລະມີ ລະບົບຂັບນໍ້າເສຍອອກ ເພື່ອກໍາຈັດນໍ້າຫົ້ງ ທີ່ດຶງດູດເອົາຍຸງມາຫາ ແລະກໍມີກັອກນໍ້າ ທີ່ ແຕະພຽງບາດດຽວເທົ່ານັ້ນ ເພື່ອເຮັດໃຫ້ຄວາມສ່ຽງຕໍ່ການຕິດເຊື້ອມີໜ້ອຍທີ່ສຸດ ອົງການອັອກສ໌ແຟມຢາກເຫັນວ່າ ອ່າງລ້າງມືແບບມີຂາຄໍ້າໃຊ້ຄຽງຄູ່ກັນໄປກັບຫ້ອງສ້ວມ ທີ່ເຮັດດ້ວຍແຜ່ນປລາສຕິກໜາ ທີ່ພວກເຂົາເຈົ້າແຈກຢາຍໃຫ້ຄົນໃຊ້ນັ້ນ ທ່ານ ຈັສຕິນ ຮາທຣີ (Justin Hartree) ເຈົ້າໜ້າທີ່ດ້ານຄຸນນະພາບຂອງອຸປະກອນໃນ ອົງການອັອກສ໌ແຟມ ໃຫ້ຄໍາເຫັນວ່າ " ພາຍຫລັງທີ່ມີການທົດລອງຢ່າງສໍາເລັດຜົນແລ້ວ ອົງການອັອກສ໌ແຟມ ກໍາລັງ ຊອກຫາ ທາງຜະລິດອ່າງລ້າງມືແບບນີ້ເປັນງວດໃຫຍ່ໆ ໃນທ້າຍປີນີ້ ພາຍຫລັງທີ່ມີການທົດລອງ ໃຊ້ອີກຄັ້ງນຶ່ງຢູ່ປະເທດອູການດາແລ້ວ ໃນທີ່ສຸດ ພວກເຂົາເຈົ້າຫວັງວ່າ ຄ່າໃຊ້ຈ່າຍສໍາ ລັບໜ່ວຍນຶ່ງຈະຕົກປະມານ 40 ໂດລາ